als_Latn dik_Latn sna_Latn
Një robot i quajtur Gatopard ka thyer një rekord të ri botëror shpejtësie për robotët me këmbë, duke vrapuar më shpejt se njeriu më i shpejtë.
Makineria pa kokë, financuar nga Pentagoni, arriti shpejtësinë 45.5km/h kur testohet për punët rutinë.
Shpejtësia maksimale e sprinterit xhamajkan Usain Bolt është 44.7km/h.
Projekti është pjesë e përpjekjeve për të zhvilluar robotë për përdorim ushtarak. Një ekspert robotike tha për BBC-në se ishte “fatkeqe” që Gatopardi është krijuar fillimisht për “të vrarë njerëz”.
Ai është prodhuar nga kompania robotike e Massachusetts-it Boston Dynamics dhe është përkrahur nga Agjencia e Projekteve Kërkimore të Përparuara të Mbrojtjes Amerikane (Darpa).
Sipas Darpa-s, qëllimi është më tepër për të ndihmuar luftëtarët në një sërë misionesh.
Gatopardi, që vihet në punë nga një pompë hidraulike, theu rekordin e vet prej 29km/h, regjistruar në shkurt.
“Gatopardi kishte një avantazh të vogël ndaj Boltit,” tha në një deklaratë Darpa, “por pjesa më e madhe e fuqisë që përdori Gatopardi ishte për të lëvizur dhe ngritur këmbën shpejt për të mos shtyrë veten përpara”.
Agjencia planifikon të testojë robotin në terren në 2013.
(Herë të lexuara: 214)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn